آمریکا ساوونما باخانلیغی (پنتاگون)، عراقین کرکوک شهرینده یوکسلن گرگینلیک ایله باغلی طرف‌لره گرگین‌لیگی آرتیران آددیم‌لاردان چکینمک چاغریشسی ائدرکن، عراقین تورپاق بوتؤولوگون‌دن یانا اولوندوغو قید ائدیلدی.
پنتاگون اورتادوغو ماساسی سؤزچوسو مین‌باشی آدریان رانکین گلووئی،
"بوتون طرف‌لری گرگین‌لیگی آرتیران آددیم‌لاردان اوزاق دورمایا دعوت ائدیریک. هانسی طرف اولورسا اولسون، شدت قوللانمایا قارشییق. ترور هؤرگوتو داعش ایله مباریزه‌دن یاییندیراجاق و عراقین ثابت‌لیگی‌نین آلتینی اویا‌جاق آددیم‌لارا قارشی اویاریریق" دئدی.
آمریکانین، عراقین تورپاق بوتؤو‌لوگوندن یانا اولدوغونو قید ائدن مین‌باشی،
"عراق کورد بؤلگه‌سل رهبرلیگی‌نین تک طرف‌لی رفراندوم قرارینا باخمایا‌راق داوام ائدن گرگینلیگی دوشورمک و اوزون مدت‌دیر کی، سؤز قونوسو اولان مسئله‌لرین عراق آنایاساسی چرچیوه‌سینده حل ائدیلمه‌سی اوچون ان یاخشی سئچه‌نک دیالوگدور" دئدی.
آمریکانین داعش ایله مباریزه‌یه یؤنلتدیگینی ایفاده ائدن مین‌باشی گلووئی، بوتون بؤۀگه آکتورلارینا دا داعش ایله مباریزه‌یه یؤنلتمه‌یه چاغیردی.
